S-617/2006

Mál þetta, sem þingfest var þann 13. nóvember sl., og dómtekið sama dag, var höfðað með ákæru lögreglustjórans á Selfossi, dagsettri 6. september 2006 á hendur D-kk-þgf F-kk-þgf E-kk-þgf, kt. 000000-0000, Viðarrima 1, 112 Reykjavík, „fyrir fíkniefnabrot með því að hafa aðfaranótt sunnudagsins 7. maí 2006 haft í vörslu sinni í bifreiðinni OR-315, sem lögregla stöðvaði við umferðareftirlit í Hveragerði, 6,52 grömm af hassi og 0,03 grömm af tókbaksblönduðu kannabisefni, sem lögregla fann við leit í svörtum poka í úlpu í aftursæti bifreiðarinnar og 0,24 grömm af tóbaksblönduðu kannabisefni sem lögregla fann við leit í hólfi á milli framsæta bifreiðarinnar.

Ákæruvaldið telur þessa háttsemi varða við 2. gr., sbr. 5. og 6. gr. laga um ávana-og fíkniefni nr. 65/1974 sbr. lög nr. 60/1980, 75/1982, 13/1985, 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum og þess krafist að ákærði verði dæmdur til refsingar og til að sæta upptöku á framangreindum fíkniefnum (efnaskrá nr. 9165), samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði, sem kom fyrir dóminn við þingfestingu málsins, játaði brot sín fyrir dóminum. Er játning hans í samræmi við önnur gögn málsins og verður hann sakfelldur fyrir brot sín en þau eru í ákæru rétt færð til refsiákvæða. Ákærði hefur með háttsemi sinni unnið sér til refsingar.

Farið var með málið samkvæmt ákvæðum 125. gr. laga nr. 19/1991 og var tekið til dóms án frekari sönnunarfærslu er sækjanda og ákærða, sem óskaði ekki eftir verjanda, hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Samkvæmt sakarvottorði ákærða hefur hann sætt refsingum eins og hér greinir: Í febrúar 1994 hlaut ákærði 30 daga varðhald í Héraðsdómi Reykjavíkur, skilorðsbundið í tvö ár, fyrir nytjastuld og ölvunarakstur auk þess að greiða 60.000 króna sekt til ríkissjóðs og sviptur ökurétti í 12 mánuði. Í ágúst 1994 hlaut ákærði 4. mánaða fangelsi í Héraðsdómi Reykjavíkur, skilorðbundið í tvö ár fyrir brot á 4. mgr. 220.,1. mgr. 254. og 1.mgr. 257. gr. almennra hegningarlaga. Í maí 1995 var ákærði dæmdur í 6 mánaða fangelsi fyrir þjófnaðbrot o.fl. Í september 1996 gerðu ákærði lögreglustjórasátt hjá Lögreglustjóranum í Reykjavík vegna ölvunaraksturs og akstur án réttinda og sviptur ökurétti í 12 mánuði auk þess að greiða 45.000 króna sekt til ríkissjóðs. Í október 1996 gerði ákærði sátt í Héraðsdómi Reykjavíkur vegna brota á umferðarlögum. Í mars 1997 var ákærði sviptur ökurétti í 3 ár í Héraðsdómi Reykjavíkur fyrir brot á umferðarlögum og greiddi 100.000 króna sekt til ríkissjóðs. Í október 1997 var ákærði dæmdur í 30 daga varðhald í Héraðsdómi Reykjavíkur fyrir brot á umferðarlögum. Í janúar 1998 gerði ákærði sátt í Héraðsdómi Reykjavíkur vegna brota gegn umferðarlögum og sviptur ökurétti í 12 mánuði auk þess að greiða 50.000 króna sekt til ríkissjóðs. Í júní 1999 var ákærði dæmdur í 70.000 króna sekt í Héraðsdómi Reykjaness vegna brots á 1. mgr. 257. gr. almennra hegningarlaga. Í ágúst 1999 var ákærði dæmdur í 60 daga fangelsi í Héraðsdómi Reykjavíkur, skilorðsbundið í 3 ár fyrir brot gegn 1. mgr. 155. gr. almennra hegningarlaga. Í október 2000 var ákærði dæmdur í 60 daga fangelsi í Héraðsdómi Reykjavíkur fyrir brot gegn umferðarlögum. Í desember 2000 var ákærði dæmdur í 30 daga fangelsi óskilorðsbundið fyrir ölvunarakstur og sviptur ökurétti ævilangt. Var ákærða veitt heimild til ökuréttar á ný 6. desember 2005. Í júní 2002 var ákærði dæmdur til greiðslu 50.000 króna sektar fyrir brot gegn 231. og 233. gr. almennra hegningarlaga og í október 2003 var ákærði dæmdur í 30 daga fangelsi skilorðsbundið til 3 ára fyrir brot gegn ávana-og fíkniefnalöggjöfinni. Þrátt fyrir að brotaferill ákærða sé langur þá eru rúm tvö og hálft ár liðin frá því að ákærði braut af sér síðast.

Með broti því sem ákært er fyrir í þessu máli hefur ákærði rofið skilorð síðast nefnda dómsins. Með vísan til sakarferils ákærða og 60. gr. almennra hegningarlaga nr. 19/1940 þykir refsing ákærða nú hæfileg fangelsi í 2 mánuði en fresta skal fullnustu refsingarinnar og hún falla niður að liðnum þremur árum frá birtingu dóms þessa, haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Gerð skulu upptæk þau fíkniefni sem í ákæru greinir.

G-kk-nf Ö-kk-nf J-kk-nf fulltrúi sýslumannsins á Selfossi sótti mál þetta.

Á-kvk-nf G-kvk-nf héraðsdómari, kveður upp dóm þennan.

D ó m s o r ð :

Ákærði, D-kk-nf F-kk-nf E-kk-nf sæti fangelsi í 2 mánuði en fresta skal fullnustu refsingarinnar og hún falla niður að liðnum þremur árum frá birtingu dóms að telja haldi ákærði almennt skilorð 57. gr almennra hegningarlaga nr. 19/1940 sbr. 4. gr laga nr. 22/1955.

Ákærði sæti upptöku á 6,52 grömmum af hassi, 0,03 grömmum af tókbaksblönduðu kannabisefni og 0,24 grömmum af tóbaksblönduðu kannabisefni.

Á-kvk-nf G-kvk-nf.